شەفەق نیوز/ فۆمیو کیشیدا سەرۆک وەزیرەیل یابان، ئمڕوو دووشەممە،  راگەیان ک دۊیای ئەوە بۊیە یەکەم کەس لەی پۆستە لەناو بارەگای فەرمی سەرۆکایەتی حکومەت دانیشێد، خاس چەوی چوودە خەو، ک گوایە ئی بارەگا پڕ ناوی فریشتەس.
ئەو بارەگا لە ناوڕاس تۆکیۆ لە سەردەم دوو سەرۆک وەزیر قە چووڵی مەن، و لە ساڵ ١٩٣٦ تەقەلای شۊڕسیگ لەناو ئەو بارەگا بۊی، و وەرپرسەیل گەورەیگ لەناوی کوشیان، ئەوەیش وەدەس ئەفسەرەیل گەنج لە سوپای ئیمبراتۆریەت یابان.
دەنگوباسیگ بڵاو کریا ک فریشتەی کەسەیلیگ هانە ناو ئەو بارەگا، باوجی کیشیدا راگەیان ک دۊیای یەکەم شەوی لەناو بیناگە چەوی خاس چیە خەوز و شەوەگەی ئارام بۊی.
